As primeras escavacions fuoron dirichidas por o profesor Galiay, publicando Antonio Beltrán os resultaus d'os primers estudeos en l'anyo 1958. Dica l'actualidat s'ha escavau una parti d'o poblau perteneixient a una mazana de casas en as que amás s'han trobau sepolturas d'animals y ninos, belunas con ixovar incluyiu. Es as casas se veyen qualques cambras interiors y mesmo escalas que daban acceso a os pisos superiors. O Museu de Teruel fació escavacions periodicas entre os anyos 1977 y 1982 baixo a dirección de J. Vicente centradas en o estudeo d'as viviendas y a urbanistica d'o poblau.